Rishabh Pant Trolls: ధోనీ నువ్వు వచ్చేయ్.. రిషబ్ పంత్‌ని ఉతికారేస్తున్న నెటిజన్లు
149 పరుగుల లక్ష్యఛేదనకు దిగిన బంగ్లాదేశ్ విజయానికి చివరి 16 బంతుల్లో 35 పరుగులు అవసరమయ్యాయి. ఈ దశలో చాహల్ విసిరిన బంతిని ముష్ఫికర్ రహీమ్ సిక్స్ కొట్టే ప్రయత్నం చేశాడు. కానీ.. షాట్ అతను ఆశించిన విధంగా కనెక్ట్ కాకపోవడంతో బౌండరీ లైన్ వద్ద బంతి సులువుగా కృనాల్‌ పాండ్యాకి చేతికి చిక్కేలా కనిపించింది. కానీ.. సులువుగా అందుకోవాల్సిన క్యాచ్‌ని తత్తరపాటులో కృనాల్‌ పాండ్య నేలపాలు చేశాడు. దీంతో.. బంతి అతని చేతుల్ని తాకి బౌండరీకి వెళ్లింది. భారత్‌కి మ్యాచ్ చేజారిందక్కడే. ఒకవేళ ఆ క్యాచ్ పట్టింటే కచ్చితంగా బంగ్లాదేశ్ ఒత్తిడిలోకి వెళ్లేది.
Read More: టీ20 చరిత్రలో ఫస్ట్ టైమ్.. బంగ్లా చేతిలో భారత్ ఓటమి
18వ ఓవర్ ముగిసే సమయానికి సమీకరణం 12 బంతుల్లో 22 పరుగులుగా మారిపోగా.. జీవనదానంతో మరింత రెచ్చిపోయిన ముష్ఫికర్ రహీమ్ (60 నాటౌట్: 43 బంతుల్లో 8x4, 1x6) 19వ ఓవర్‌లో బౌండరీల మోత మోగించాడు. లయ తప్పిన ఖలీల్ అహ్మద్ బౌలింగ్‌లో వరుసగా 4, 4, 4, 4 బాదేసిన ముష్ఫికర్ రహీమ్.. ఆ ఓవర్ ముగిసే సమయానికి సమీకరణాన్ని 6 బంతుల్లో 4 పరుగులుగా మార్చేశాడు. ఆఖరి ఓవర్‌లోనూ మూడో బంతికి చూడచక్కని సిక్స్‌తో గెలుపు లాంఛనాన్ని పూర్తి చేశాడు. సులువుగా అందుకోవాల్సిన క్యాచ్‌ని జారవిడిచిన భారత్ భారీగా మూల్యం చెల్లించుకుంది.
Read More: రోహిత్ శర్మ దెబ్బకి టీ20ల్లో కోహ్లీ నెం.1 రికార్డ్ బ్రేక్
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.